Proceratosaurus

Proceratosaurus je vyhynutý rod malého (asi 3 metre dlhého) dravého dinosaura, žijúceho v období strednej jury (asi pred 165 Ma) na území dnešného grófstva Gloucestershire vo Veľkej Británii. Jeho jediný druh je Proceratosaurus bradleyi.

Klasifikácia 
Pôvodne bol vzhľadom na prítomnosť rohu na nosnej časti lebky považovaný za predchodcu známejšieho rodu Ceratosaurus. Vďaka novým výskumom za pomoci počítačovej tomografie sa však zistilo, že išlo zrejme o najstaršieho známeho Tyrannosauroidea, vzdialeného predchodcu populárneho rodu Tyrannosaurus.

Jeho najbližší príbuzný bol čínsky rod Guanlong. Obaja sú členovia čeľade Proceratosauridae,  definovanej ako „všetky teropódy bližšie príbuzné rodu Proceratosaurus ako rodom Allosaurus, Compsognathus, Coelurus, Ornithomimus alebo Deinonychus“.

Galéria

Referencie

Zdroj 
 

Tyrannosauroidea
Jurské dinosaury
Dinosaury z Európy